Na temelju članka 35b Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 - pročišćeni tekst, 123/17, 98/19 i 144/20) i članka 44. stavka 1. Statuta Općine Ružić („Službeni vjesnik Šibensko-kninske županije“ broj 07/21), načelnik Općine Ružić podnosi Općinskom vijeću

# POLUGODIŠNJE IZVJEŠĆE

# o radu načelnika Općine Ružić za razdoblje

# od 01. 01. 2023. do 30. 06. 2023. godine

Odredbom članka 35b. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 - pročišćeni tekst, 123/17, 98/19 i 144/20) propisano je da općinski načelnik, gradonačelnik, odnosno župan dva puta godišnje podnosi polugodišnja izvješća o svom radu predstavničkom tijelu sukladno odredbama statuta jedinice lokalne odnosno područne (regionalne) samouprave.

Odredbom članka 44. stavak 1. Statuta Općine Ružić određeno je da općinski načelnik dva puta godišnje podnosi polugodišnja izvješća o svom radu Općinskom vijeću, za razdoblje siječanj-lipanj te za razdoblje srpanj-prosinac.

1. POPIS AKATA NAČELNIKA U IZVJEŠTAJNOM RAZDOBLJU
* Plan prijma u službu Jedinstvenog upravnog odjela Općine Ružić za 2023. godinu
* Polugodišnje izvješće o radu načelnika Općine Ružić za razdoblje od 01. 07. 2022. do 31. 12. 2022. godine,
* [Godišnje izvješće o provedbi Provedbenog programa Općine Ružić za 2022. godinu](https://www.opcina-ruzic.hr/images/akti/2023/Godisnje_izvjesce_2022.pdf),
* [Odluka o financiranju programa i projekata od interesa za opće dobro koje provode udruge na području Općine Ružić u 2023. godini](https://www.opcina-ruzic.hr/images/akti/2023/Odluka_o_dodjeli_sredstava_udruge_2023.pdf)
1. POPIS AKATA OPĆINSKOG VIJEĆA PO PRIJEDLOGU NAČELNIKA

U IZVJEŠTAJNOM RAZDOBLJU

* Godišnji izvještaj o izvršenju proračuna Općine Ružić za 2022. godinu
* Zaključak o prihvaćanju Izvješća o izvršenju Programa građenja komunalne infrastrukture u Općini Ružić za 2022. godinu
* Zaključak o prihvaćanju Izvješća o izvršenju Programa održavanja komunalne infrastrukture na području Općine Ružić za 2022. godinu
* Zaključak o prihvaćanju Izvješća o izvršenju Programa utroška naknade za zadržavanje nezakonito izgrađenih zgrada u prostoru u 2022. godini
* Zaključak o prihvaćanju Izvješća o izvršenju Programa javnih potreba za obavljanje djelatnosti HGSS - Stanice Šibenik u 2022. godini
* Zaključak o prihvaćanju Izvješća o izvršenju Programa javnih potreba u kulturi Općine Ružić za 2022. godinu
* Zaključak o prihvaćanju Izvješća o izvršenju Programa javnih potreba u sportu Općine Ružić za 2022. godinu
* Zaključak o prihvaćanju Izvješća o izvršenju Socijalnog programa Općine Ružić za 2022. godinu
* Odluka o raspodjeli rezultata poslovanja Općine Ružić za 2022. godinu
* Zaključak o prihvaćanju Polugodišnjeg izvješća o radu načelnika Općine Ružić za razdoblje od 01.07.2022. do 31.12.2022. godine
* Zaključak o usvajanju Izvješća o provedbi Plana gospodarenja otpadom Općine Ružić za 2022. godinu
* Zaključak o usvajanju godišnjeg izvješća o provedbi Provedbenog programa Općine Ružić za 2022. godinu
* Odluka o usvajanju Procjene rizika od velikih nesreća za Općinu Ružić/usklađenje 1
* Izmjena i dopuna Odluke o visini osnovice i koeficijenta za obračun plaće i drugim pravima općinskog načelnika kada dužnost obavlja profesionalno
* Odluka o usvajanju Izvješća o provedbi Plana upravljanja imovinom u vlasništvu Općine Ružić u 2022. godini
* Odluka o odvodnji otpadnih voda na području Aglomeracije Ružić
* Odluka o usvajanju Procjene ugroženosti od požara i tehnoloških eksplozija Općine Ružić i Plana zaštite od požara Općine Ružić
* Godišnji provedbeni plan unapređenja zaštite od požara na području Općine Ružić za 2023. godinu
* Zaključak o usvajanju Izvješća o radu Komunalnog društva Gradska čistoća Drniš d.o.o. za gospodarenje otpadom za 2022. godinu
* I. Izmjene i dopune Proračuna Općine Ružić za 2023. godinu
* I. Izmjene i dopune Programa održavanja komunalne infrastrukture na području Općine Ružić za 2023. godinu
* I. Izmjene Programa javnih potreba u sportu na području Općine Ružić za 2023. godinu
* Odluka o davanju suglasnosti Općinskom načelniku
* Odluka o suglasnosti za provedbu ulaganja na području Općine Ružić i prijavu na natječaj
1. POPIS POSTUPAKA JAVNE NABAVE U IZVJEŠTAJNOM RAZDOBLJU

a) Otvoreni postupak javne nabave male vrijednosti – Opskrba električnom energijom 2023. Odabrani ponuditelj: **HEP OPSKRPA d.o.o. Zagreb**, cijena: **113.760,57 € s uključenim PDV-om**.

1. POPIS POSTUPAKA JEDNOSTAVNE NABAVE U IZVJEŠTAJNOM RAZDOBLJU
2. Nabava paketa higijenskih potrepština za projekt „Zaželi sretniju starost – Općina Ružić – faza III“ – Dalmat d.o.o., Murvica, vrijednost okvirnog sporazuma: **9.222,00 € s uključenim PDV-om**.
3. Jednostavna nabava za projekt „Izrada evidencije komunalne infrastrukture Općine Ružić“ – odabrani ponuditelj: **GIS d.o.o. Osijek**, cijena: **10.312,50 € s uključenim PDV-om**. (Izrada projektne dokumentacije sufinancira se sredstvima Šibensko-kninske županije).
4. Jednostavna nabava za projekt „Izrada projektne dokumentacije za izgradnju sunčane elektrane na krovu zgrade Općine Ružić u Gradcu – odabrani ponuditelj: **Lucente d.o.o. kaštel Novi**, cijena: **1.600,00 €** (subjekt nije u sustavu PDV-a - izrada projektne dokumentacije sufinancira se sredstvima Šibensko-kninske županije).
5. POPIS POTPISANIH UGOVORA U IZVJEŠTAJNOM RAZDOBLJU
6. UGOVORI S PRAVNIM OSOBAMA
7. Ugovor br. 187/2023 (deratizacija i dezinsekcija zgrade Dječjeg vrtića „Ježići“), *CIAN d.o.o. Split* – vrijednost ugovora: **375,00 € s uključenim PDV-om**,
8. Ugovor o međusobnoj suradnji, *Radio postaja Drniš* – vrijednost ugovora: **1.320,00 € s uključenim PDV-om**,
9. Okvirni sporazum – Nabava paketa higijenskih potrepština za projekt „Zaželi sretniju starost – Općina Ružić – faza III“ - *Dalmat d.o.o. Murvica* – vrijednost Okvirnog sporazuma: **9.222,00 € s uključenim PDV-om**,
10. Ugovor o financiranju, *HGSS – stanica Šibenik* - vrijednost ugovora: **2.000,00 €.**
11. Ugovor o izravnoj dodjeli financijskih sredstava Dobrovoljnom vatrogasnom društvu Ružić - *Dobrovoljno vatrogasno društvo Ružić* – vrijednost ugovora: **19.250,00 €**,
12. Ugovor o sufinanciranju izrade projektne dokumentacije za izgradnju solarnih panela n zgradi Općine Ružić – *Šibensko-kninska županija* - vrijednost ugovora: **3.062,50 €**,
13. Ugovor o sufinanciranju projektne dokumentacije – Evidencija svih sastavnica komunalne infrastrukture – *Šibensko-kninska županija* - vrijednost ugovora: **13.125,00 €s uključenim PDV-om**,
14. Ugovor o sufinanciranju projekta uređenja spomen doma braniteljima u objektu stare škole u Mirlović Polju – *Šibensko-kninska županija* – vrijednost ugovora: **6.000,00 €**,
15. Ugovor o izradi Evidencije komunalne infrastukture Općine Ružić – *GIS d.o.o., Osijek* – vrijednost ugovora: **10.312,50 € s uključenim PDV-om**,
16. Ugovor o izradi projektne dokumentacije za izgradnju sunčane elektrane na krovu zgrade Općine Ružić u Gradcu – *Lucente d.o.o., Kaštel Novi* – vrijednost ugovora: **1.600,00 €** (subjekt nije u sustavu PDV-a),
17. UGOVORI S FIZIČKIM OSOBAMA

U izvještajnom razdoblju potpisano je:

1. 12 Ugovora o privremenom korištenju društvenog prostora u vlasništvu Općine Ružić s fizičkim osobama,
2. UGOVORI S UDRUGAMA
3. Ugovor o financiranju – *Etno udruga „Petrovo polje“ Ružić*
4. Ugovor o financiranju – Športsko rekreacijsko društvo „Čikola“
5. Ugovor o financiranju – *Udruga Hrvatsko-talijansko društvo, Zagreb*
6. Ugovor o financiranju – *Malonogometni klub „Otavice“*
7. Ugovor o financiranju – *Udruga HVIDRA Drniš*
8. Ugovor o financiranju – *Udruga 142. brigade HV Drniš*
9. Ugovor o financiranju – *Udruga branitelja Samostalne satnije M. Polje*
10. Ugovor o financiranju – *Lovačka udruga „Sokol“ – Ružić*
11. Ugovor u financiranju – Udruga Kreativni studio Logos

*(Svi ugovori s udrugama potpisani su temeljem prijavljenih programa i projekata na Javni poziv za predlaganje programa i projekata od interesa za opće dobro koje provode udruge na području Općine Ružić za 2023. godinu.)*

1. POPIS SPONZORSTAVA I DONACIJA U IZVJEŠTAJNOM RAZDOBLJU
2. Srednja škola Ivana Meštrovića Drniš – **300,00 €**,
3. Glazbena škola Krsto Odak Drniš – **150,00 €**,
4. Turistička zajednica Grada Drniša – **200,00 €**

*(Detalji svih potpisanih ugovora te sponzorstava i donacija u izvještajnom razdoblju koji uključuju iznose i podatke o potpisnicima/korisnicima objavljeni su na službenim mrežnim stranicama Općine Ružić www.opcina-ruzic.hr u kategorijama „Dokumenti/Registar ugovora“ i „Dokumenti/Popis sponzorstava i donacija“.)*

1. TROŠAK REPREZENTACIJE U IZVJEŠTAJNOM RAZDOBLJU

U izvještajnom razdoblju sa stavke reprezentacije utrošeno je ukupno **163,43 €**, po stavkama kako slijedi:

1. Napitci i potrošni artikli povodom manifestacije Noć Muzeja, Otavice – Račun Djelo, prodavaonica Gradac **33,37 €.**
2. Napitci i potrošni artikli povodom manifestacije „Uskršnji doručak na otvorenome“ u organizaciji ŠRD Čikola Ružić, 10. travnja 2023. godine – Račun Djelo, prodavaonica Gradac **130,06 €.**
3. ISPLAĆENE DNEVNICE I PUTNI TROŠKOVI U IZVJEŠTAJNOM

 RAZDOBLJU

U izvještajnom razdoblju nije bilo isplata s pozicije dnevnica i putnih troškova, osim naknade troškova prijevoza zaposlenima za dolazak na posao.

1. STANJE FINANCIJSKE IMOVINE U IZVJEŠTAJNOM RAZDOBLJU
2. Stanje žiro-računa Općine Ružić 01. 01. 2023.: **275.465,01 €,**
3. Stanje žiro-računa Općine Ružić 30. 06. 2023.: **251.506,35 €**,
4. Stanje blagajne na dan 30. 06. 2023.: **336,39 kn**,
5. Dospjele obveze na dan 31. 12. 2022.: **4.070,45 €** (*naknada za legalizaciju; ostale obveze)*
6. Nedospjele obveze na dan 31. 12. 2022.: **82.295,43 €** (*Kontinuirani mjesečni rashodi; Asfalt AB d.o.o. - uplaćeno jamstvo za kvalitetu radova; Hrvatska pošta – priznanje ulaganja, Povrat namirenja nedostajućih sredstava iz državnog proračuna, troškovi stanovanja korisnicima zajamčene minimalne naknade u narednom razdoblju).*
7. Potraživanja na dan 30. 06. 2023: **11.736,86 €** (*potraživanja po osnovu poreza, naknada i ostalih potraživanja*). U navedena potraživanja nisu uračunata potraživanja od Hrvatskog zavoda za zapošljavanje temeljem isplaćenih plaća i drugih izdataka u provedbi projekta „Zaželi“ u razdoblju siječanj-svibanj 2023. godine.
8. OSTALO

***Socijalni program, predškolski odgoj i školstvo***

U izvještajnom razdoblju isplaćeno je:

1. 5 naknada za novorođeno dijete,
2. 1 naknada za novosklopljeni brak,
3. 7 naknada građanima po zahtjevima.

***Održavanje komunalne infrastrukture***

Iz programa održavanja komunalne infrastrukture nastavljeni su radovi prema potrebama.

***Realizirani značajniji projekti u izvještajnom razdoblju***

1. Dovršena je I. faza modernizacije javne rasvjete Općine Ružić – zamjena 220 energetski neučinkovitih rasvjetnih tijela novim LED rasvjetnim tijelima.
2. Dovršena je sanacija potpornih zidova sa izradom zaštitne ograde na školskom igralištu Gradac – faza I.

***Ostale aktivnosti***

U izvještajnom razdoblju aplicirana je prijava na Javni poziv Šibensko-kninske županije za sufinanciranje izrade projektne dokumentacija te je temeljem toga potpisan ugovor u sufinanciranju izrade Evidencije komunalne infrastrukture i izgradnje sunčane elektrane na krovu zgrade Općine Ružić uz Gradcu.

Aplicirane su i tri prijave na programe Ministarstva regionalnoga razvoje i fondove Europske unije i to;

* Na javni poziv u unutar Programa društvene i gospodarske revitalizacije Dalmatinske Zagore prijavljen je projekt III. faza uređenja Vatrogasnog doma u Kljacima.
* Na javni poziv unutar Programa održivog razvoja lokalne zajednice prijavljen je projekt II. faza modernizacije javne rasvjete Općine Ružić – nizinska naselja.
* Na javni poziv u okviru Programa podrške brdsko-planinskim područjima prijavljen je projekt III. faza modernizacije javne rasvjete Općine Ružić – brdsko-planinska naselja.

Na Javni poziv Ministarstva graditeljstva, prostornoga uređenje i državne imovine - programa Financiranje projekata za poticanje razvoja komunalnog gospodarstva i ujednačavanja komunalnog standarda, prijavljen je projekt II. faza uređenja pristupne ceste, procesijske staze i platoa kod mrtvačnice crkve Svetoga Ilije u Kljacima.

U izvještajnom razdoblju provođena je III. faza projekta Zaželi sretniju starost – Općina Ružić u sklopu koje je 20 zaposlenih žena skrbilo o 120 krajnjih korisnika.

Provođene su aktivnosti na izradi Izmjena i dopuna POPUO Ružić (IV) i to prikupljanje i obrada zahtjeva fizičkih i pravnih osoba, mapiranje, korekcija Odredbi za provedbu i druge tehničke aktivnosti.

Nastavljena je suradnja s Razvojnom agencijom Šibensko-kninske županije u realizaciji projekta izgradnje i mapiranja biciklističkih staza Općine Ružić.

Nastavljene su aktivnosti u svezi rješavanja imovinsko-pravnih odnosa za sportsko rekreacijske zone Ružić, Kljake, Moseć i Mirlović Polje, staru školu u Mirlović Polju te staru školu u Umljanovićima i to kroz komunikaciju s Ministarstvom graditeljstva, prostornoga uređenja i državne imovine i Upravnog odjela za imovinsko pravne poslove Šibensko-kninske županije te konzultiranje odvjetničkih ureda i pravnih stručnjaka.

ZAKLJUČAK:

Općinski načelnik i Jedinstveni upravni odjel Općine Ružić u izvještajnom razdoblju su obavljali sve zakonom propisane i predviđene aktivnosti.

KLASA: 024-01/23-01/2

URBROJ: 2182-8-01-23-1

Gradac, 20. listopada 2023. godine

OPĆINA RUŽIĆ

NAČELNIK

Dalibor Durdov, v.r.